**«Bart the Daredevil»** er den åttende episoden i den andre sesongen av den animerte TV-serien *The Simpsons*, og ble først sendt på TV den 6. desember 1990. Episoden ble skrevet av Jay Kogen og Wallace Wolodarsky, og regissert av Wes Archer. I episoden går Simpsonsfamilien på et monster truck-show, hvor den kjente vågale Lance Murdock opptrert. Bart blir øyeblikkelig veldig engasjert, og bestemmer seg for at han og har lyst til å bli en vågal stuntmann. Hans første stunt ender med en skade, og til tross for familien og Dr. Hibberts forsøk på å avskrekke ham, fortsetter han å prøve på stunts. Bart bestemmer seg for å hoppe over Springfield Gorge, men Homer finner ut om Barts plan, og får ham til å love å ikke hoppe. Bart bryter løftet sitt, og drar for å utføre hoppet. Før han får gjort det, greier Homer å stoppe ham i siste liten, og får ham til å sverge at han skal slutte med stunts. Seriens skaper, Matt Groening har sagt at det er hans yndlingsepisode, og det blir også sett på som seriens beste episode av flere kritikere.

Handling
--------

Simpsonsfamilien går på et monster truck-show med Truck-o-Saurus, en gigantisk robotdinosaur som ender opp med å knuse Simpsonsfamiliens bil. Showets store avslutning er et stunt utført av Lance Murdock. Til tross for at han blir alvorlig skadet og havner på sykehus, blir Bart oppslukt at hans fremføring og begynner å drømme om å bli en vågehals. Det tar ikke lang tid før han skader seg i sitt første stunt. På sykehuset viser Dr. Hibbert en egen avdeling full av barn som har skadet seg mens de prøvde på forskjellige stunt. Likevel fortsetter Bart å utføre mindre stunt, ved å hoppe over et svømmebasseng, og Homer i hengekøyen. På en klassetur til Springfield Gorge annonserer Bart at han, på lørdag, skal hoppe over canyonen. Lisa overtaler Bart til å besøke Murdock på sykehust, og håper at han skal overtale Bart fra å utføre hoppet. Istedenfor støtter Murdock Barts drøm. Homer håper at Bart skal kaste det fra seg, og insisterer at det er alt for farlig.

Selv etter en straff, flere ordre og en dyp samtale med Homer, går Bart til canyonen og prøver å hoppe. Han blir stoppet i siste øyeblikk av Homer, som bestemmer seg for å utføre stuntet selv, for å vise Bart hvordan det føles å ha et familiemedlem som risikerer livet sitt uten grunn. Bart, som ikke vil se faren sin skadet på grunn av ham, bestemmer seg for å ikke lenger gjøre stunts. Når Homer beveger seg for å gi en klem til Bart begynner brettet å rulle, og ender opp med å fly over canyonen. Selv om det ser ut som om han kommer til å klare det i begynnelsen, mister han momentet og faller mot bunnen. En helikopter vinsjer en skadet Homer opp, og smeller hodet hans mot siden flere ganger på vei opp, før han blir plassert i ambulansen. Like etter at den har begynt å kjøre, kræsjer den i et tre. Båren med Homer på ruller ut og over kanten, og faller helt ned igjen. Til slutt ender han opp på sykehuset, i samme avdeling som Lance Murdock, og forteller ham "You think *you've* got guts? Try raising my kids!"

Produksjon
----------

Lance Murdoch var basert på Evel Knievel (*bildet*), en amerikansk stuntmann som spesialiserte seg på motorsykler.
Denne episoden ble skrevet av Jay Kogen og Wallace Wolodarsky, og regissert av Wes Archer. Karakteren Lance Murdoch er basert på er Evel Knievel, en amerikansk stuntmann som spesialiserte seg på motorsykler, og underholder som var kjent i USA mellom slutten av 60-tallet og begynnelsen av 80-tallet. Kogen, Wolodarsky og mange andre av *The Simpsons*-stabben var fans av Knievel sine stunts, og Wolodarsky har sagt at "Bart the Daredevil" er hans favoritt blant episodene han skrev for *The Simpsons*, fordi den er "near and dear to [his] heart". Dr. Hibbert gjør sin først opptreden i serien i denne episoden. I Kogen og Wolodarskys originale manus for "Bart the Daredevil", var Hibbert en kvinne som het Julia Hibbert, som de oppkalte etter komedieskuespilleren Julia Sweeney (Hibbert var hennes etternavn, etter et ekteskap, på den tiden). Da Fox flyttet *The Simpsons* til beste sendetid på torsdager for å konkurrere mot National Broadcasting Companys (NBC) *The Cosby Show*, bestemte de seg for å gjøre Hibbert om til en parodi på Bill Cosbys karakter, Dr. Cliff Huxtable.

Denne episoden har blitt referert til i flere episoder gjennom serien. Dette gjelder spesielt scenen hvor Homer faller ned klippene, som har blitt et av de mest brukte klippene fra *The Simpsons*. I scenen faller Homer ned klippeveggen etter å ha prøvd å hoppe over med et skateboard, og spretter langs veggen på veien ned, og når han endelig når bunnen faller skateboardet på hodet hans. Han blir deretter lastet inn i en ambulanse, som så kræsjer i et tre, og sender Homer ned klippen igjen. I sesong 13, episoden "The Blunder Years", prøver familien å finne ut hvorfor Homer ikke kan slutte å skrike når han er hypnotisert. Homer får da et flashback tilbake til nettopp denne scenen, men blir avbrutt av Lisa som sier "Everyone's sick of that memory," hvor hun refererer til at scenen har blitt referert til så mange ganger. Scenen ble først vist utenfor "Bart the Daredevil" i episoden "So It's Come to This: A Simpsons Clip Show" fra sesong fire. Når klippet blir vist i den episoden får vi se ekstra klipp av Homer som faller ned klippen og får trillen fra ambulansen i hodet (en scene mange tror ble slettet, men som egentlig ble laget for denne episoden). Scenen er også blitt referert til i episoden "Treehouse of Horror XIII" i sesong fjorten, hvor flere av Homer sine kloner faller ned kliffen. Det ble også referert til "Bart the Daredevil" i *The Simpsons Movie*, når Bart og Homer hopper over kløften på en motorsykkel. Når de lander på den andre siden kan man se ambulansen fra episoden i bakgrunnen, fremdeles krasjet i treet.

Kultreferanser
--------------

I begynnelsen av episoden ser Lisa, Bart og Barts venn på profesjonell bryting. Den russiske bryteren i ringen, Rasputin, er oppkalt etter bryteren Grigori Rasputin. Monster trucken på showet, Truck-o-Saurus, er en parodi på monstertrcuken Robosaurus. På sykehuset så viser Dr. Hibbert en pasient som prøvde å fly som Supermann, og han nevner også "three stooges"-avdelingen. Lance Murdoch er en parodi på kjente vågehalser som Evel Knievel og Daredevil. Barts forsk på å hoppe over Springfield Gorge er en referanse til Knievels forsøk i 1974, hvor han prøvde å hoppe over Snake River Canyon i Twin Falls, Idaho, med en Skycycle X-2. Bart som dukker opp langt borte ved Springfield Gorge er en referanse til Omar Sharifs inngang i *Lawrence of Arabia*.

Mottagelse
----------

Etter den første visningen på amerikansk TV havnet "Bart the Daredevil" på 20.-plass på Nielsen Ratings for uken mellom 3. og 9. desember 1990, noe som gjorde *The Simpsons* til den høyest rangerende tv-serien på Fox Broadcasting Company sen uken. I et intervju med *Entertainment Weekly* i 2000, hvor de feiret seriens tiende år, sa Groening at "Bart the Daredevil" var hans favorittepisode, og sa også at episoden hvor Homer blir lastet inn i ambulansen for så å falle ut igjen, er den morsomste scenen i serien. DVD Movie Guides Colin Jacobsen nøt episoden, og refererte til åpningen av den da han sa at "any episode that starts with the brilliance that is Truckasaurus has to be good." Han likte også moralen som ble utforsket i episoden, og nevnte at konklusjonen i episoden var en "super avslutning", noe som gjorde hele episoden en "consistently fine episode". Jeremy Kleinman fra DVD Talk ser på "Bart the Daredevil" som en av hans favorittepisoder fra den sesongen. Han syntes at scenen med Homer var morsom, men likte også episodens scener der moralen ble utforsket. Han konkluderte ved å si at episoden hjelper *The Simpsons* med å stå ut fra alle de andre sitcomene ved å fokusere mer på forholdet mellom karakterene, istedenfor "just a humorous weekly plotline". Mens de skrev boken *I Can't Believe It's a Bigger and Better Updated Unofficial Simpsons Guide*, noterte Jay Kogen og Wallace Wolodarsky at sekvensen fra "Bart the Daredevil" hvor Homer faller ned klippen er en "alle husker", og at "han blir mye dummere etter det punktet." I boken *Doug Pratt's DVD*, velger Doug Pratt, anmelder av DVD-er og skribent for *Rolling Stone*, episoden som den morsomste i serien.

Referanser
----------

1. ↑  Jean, Al (2002). *The Simpsons season 2 DVD kommentarer for episoden "Bart the Daredevil"* (DVD). 20th Century Fox.
2. 1 2 3  Wolodarsky, Wallace (2002). *The Simpsons season 2 DVD kommentar for episoden "Bart the Daredevil"* (DVD). 20th Century Fox.
3. 1 2 3  Groening, Matt (2002). *The Simpsons season 2 DVD kommentar for episoden "Bart the Daredevil"* (DVD). 20th Century Fox.
4. ↑  McCann, s. 21.
5. ↑  Jean, Al (2004). *The Simpsons The Complete Fourth Season DVD kommentarer for episoden "So It's Come to This: A Simpsons Clip Show"* (DVD). 20th Century Fox.
6. ↑  McCann, s. 65.
7. ↑  Sheila Roberts. «The Simpsons Movie Interviews». *Movies Online*. Arkivert fra originalen 4. januar 2009. Besøkt 1. august 2007.  «Arkivert kopi». Archived from the original on 4. januar 2009. Besøkt 2. desember 2009. CS1-vedlikehold: Uheldig URL (link)
8. ↑  Slotek, Jim (22. juli 2007). «'Simpsons' makes jump to big screen». *Jam!*. Sun Media. Besøkt 2. desember 2009.
9. ↑  Kogen, Jay (2002). *The Simpsons season 2 DVD kommentar for episoden "Bart the Daredevil"* (DVD). 20th Century Fox.
10. ↑  Reiss, Mike (2002). *The Simpsons season 2 DVD kommentar for episoden "Bart the Daredevil"* (DVD). 20th Century Fox.
11. ↑  «Nielsen Ratings». *The Tampa Tribune*. 12. desember 1990.
12. ↑  Snierson, Dan. «Springfield of Dreams». *Entertainment Weekly*. Arkivert fra originalen 16. desember 2014. Besøkt 2. desember 2009.
13. ↑  «The Simpsons: The Complete Second Season». DVD Movie Guide. Besøkt 2. desember 2009.
14. ↑  Kleinman, Jeremy (6. august 2002). «The Simpsons - The Complete Second Season». DVD Talk. Besøkt 2. desember 2009.
15. ↑  «Speedway kills in Springfield.». BBC. Besøkt 2. desember 2009.
16. ↑  Pratt, Doug (2005). *Doug Pratt's DVD: Movies, Television, Music, Art, Adult, and More!*. UNET 2 Corporation. ISBN 1932916016.

Eksterne lenker
---------------

* "Bart the Daredevil" på The Simpsons.com
* "Bart the Daredevil" på The Simpsons Archive.
* "Bart the Daredevil" på International Movie Database.
* "Bart the Daredevil" på TV.com

•
***Simpsons-episode*:** Liste · Kategori •